Николай Соколов
Кокиче

chitanka.info

Бяла риза аз обличам

и в снега излизам рано.

Изпод всеки храст надничам,

мило, кротко и засмяно.

Февруари ме смразява,

аз и във студа се смея.

Гордо в снежната дъбрава

тънко стъбълце люлея.

Преминават покрай мене

зимни халища и вятър.

Мойто сърчице зелено

има корени в земята.

Затова не се страхувам,

нося пролетта на всички

и дечицата целувам

по засмените очички.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.